Tameṭṭut ɣer tmarut tḥemmel tamussni, tḥemmel tawacult (Cabḥa), tḥemmel ad texdem lxir (timdukal n Cabḥa aked takna-s). Acu kan tella tmeṭṭut niḍen ur tḥemmel ara tamussni aked twacult (yemma-s n Cabḥa) aked tin ixeddmen ccer (Ǧamila). Nufa-d deg wungal-agi belli akken ad telhu tmeṭṭut di tmetti nneɣ, ilaq ad tḥemmel tawacult, ad tḥemmel dderya, ad teṭṭef di nnif-is, ur tetabaɛ ara yir iberdan xas terwa lḥif d lmerta, am uwadem Cabḥa i irewlen i yemma-s, irewlen i Lḥusin acku d tugniwin icemten. Yerna tesleb mi as-tettwakkes yelli-s. Ɣer taggara, ttwalin-tt akk medden tecbeḥ acku ur tetbiɛ ara iwudam icemten, ur tetbiɛ ara yir abrid.